Tomášovský potok (prítok Skalného potoka)

Tomášovský potok je potok v Dolnom Zemplíne, v severovýchodnej časti okresu Michalovce, pramenná oblasť leží na území okresu Humenné. Je to pravostranný prítok Skalného potoka, meria 3,2 km a je tokom VIII. rádu.

Pramení vo Vihorlatských vrchoch, v podcelku Vihorlat, na južnom svahu Kyjova (821,1 m n. m.) v nadmorskej výške približne 485 m n. m. V pramennej oblasti tečie na území Vojenského obvodu Valaškovce viac-menej juhojuhovýchodným smerom. Na dolnom toku vteká do Východoslovenskej pahorkatiny, do podcelku Podvihorlatská pahorkatina a tečie juhovýchodným smerom. Severne od obce Klokočov ústi v nadmorskej výške cca 154 m n. m. do Skalného potoka. Nepriberá žiadne prítoky.

Potoky na Slovensku
Povodie Laborca
Vodné toky v okrese Michalovce